Rakitnica (Neretva)
Rakitnica je rijeka u centralnom dijelu Bosne i Hercegovine. Izvire na zapadnom kraju Treskavice, u blizini istoimenog naselja, na nadmorskoj visini 1520 m, i ulijeva se u Neretvu na planinskoj tromeđi Bjelašnica–Visočica–Prenj, kao njena desna pritoka, nedaleko od Boračkog jezera, na nadmorskoj visini 324 m. Na nadmorskoj visini 1469 m, na desnoj obali rijeke, smješteno je selo Lukomir, gdje se i danas primjenjuje dobro očuvani tradicionalni način života. Selo je jedinstveno po svojim kamenim kućama, koje su prekrivene šindrom od trešnjinog drveta.